
 讜讛讟讘讞. 讛诪拽讘抓 讗转 讛讘讛诪讜转 诇讬讜诐 讛砖讜拽: 诇讜拽讞 讜砖讜讞讟 讗讜 诇讜拽讞 讜砖讜讛讛. 注讚 讬讜诐 讛砖讜拽 砖诇砖讬诐 讬讜诐 诇诪拽讞讜: 讜讘诇讘讚 砖诇讗 讬砖讛讛 讗转 讛注讙讜谞讛. 讛诪讗讜讞专转 诇诪拽讞讜 砖诇拽讞 住诪讜讱 诇注转 讛砖讜拽 诇讗 讬砖讛讛 讗讜转讛 诇讗讞专 讬讜诐 讛砖讜拽 诇讛砖诇讬诐 砖诇砖讬诐 讬讜诐 诇诪拽讞讛: 讛注讙讜谞讛. 诪讗讜讞专转 讻诪讜 讛诇讛谉 转注讙谞讛 (专讜转 讗) 转讗讞专谞讛 诪诇讛谞砖讗: 讗诇讗 拽讜砖专讛. 讜专讘谞谉 驻诇讬讙讬 注诇讬讛 讚专讘谉 讙诪诇讬讗诇: 讙讜谞讞. 驻诇讬讚专''讗 爪讜注拽 诪驻谞讬 讻讗讘 讛诇讘 诇讗 讛讬讛 讬讻讜诇 诇讛砖讬讘 专讜讞讜: 诇住讟讬诐 诪讝讜讬讬谉. 专讜注讛 讘砖讚讜转 讗讞专讬诐 讜讙讜讝诇 讗转 讛专讘讬诐: 砖讛讬讜 诪专注讬谉. 讘讛诪讛 讚拽讛 砖诇讛谉 讘讞讜专砖讬谉: 讜讗注''驻 砖讛讬讜 讞讜专砖讬谉 住诪讜讱 诇讘转讬讛诐. 讜诇讗 讛讬讜 专讜注讬谉 讘砖讚讜转 讗讞专讬诐 讜诪砖讜诐 讞讜专砖讬谉 诇讬讻讗 讙讝诇 讚讗诪专 诇注讬诇 讗讘诇 诪讙讚诇讬谉 讘讞讜专砖讬谉 讜诇拽诪谉 (讚祝 驻讗.) 谞诪讬 讘转拽谞转 讬讛讜砖注 转讬拽谉 砖诇讗 讬拽驻讬讚 讘注诇 讛讬注专 注诇 讻讱 讗驻讬' 讛讻讬 谞注谞砖讜 诪驻谞讬 砖砖讚讛 拽讟谞讛 讛讬转讛 讘讬谞讬讛诐 讜砖诇 讗讞专讬诐 讛讬转讛: 专讜注讛. 讘讛诪讜转 砖诇讜: 砖注砖讛 转砖讜讘讛. 砖诇讗 诇讙讚诇 讘讛诪讛 讚拽讛 注讜讚: 讻诇讘讬诐 讜讞讝讬专讬诐. 转谞谉 讘诪转谞讬转讬谉 讚讗住讜专 诇讙讚诇谉: 讞讬讛 讚拽讛. 爪讘讬讬诐 讜砖讜注诇讬谉: 讻诇讘讬诐 讻讜驻专讬讬诐. 拽讟谞讬诐 讜谞谞住讬诐 讛诐 诇''讗 讻诇讘讬诐 讙讚讜诇讬诐 砖诇 爪讬讬讚讬诐 讜讗讬谉 诪讝讬拽讬谉: 讞讜诇讚讜转 住谞讗讬谉. 讙讚讬诇讜转 讘住谞讛: 诇谞拽专 讗转 讛讘讬转. 诪谉 讛注讻讘专讬诐: 讜讜专讚谞讬. 住谞讛: 讚拽讟讬谞讬. 讚拽讬诐: 讚诪转转讗讬 砖拽讬讛. 砖讜拽讬讛 讙讜爪讬谉: 讘讘讘诇 讻讗专抓 讬砖专讗诇. 砖诪讬讜诐 讙诇讜转 讬讻谞讬讛 专讘讜 砖诐 转诇诪讬讚讬诐 讜谞转讬讬砖讘讜 砖诐 讘讬砖讜讘 拽讘讜注: 讚讬讚讱 诪讗讬. 讛诇讗 讬砖 诇讱 讘讛诪讛 讚拽讛: 讞讜讘讛. 砖诐 讗砖转讜: 转拽讘专讬谞讛讜 诇讘谞讛. 砖讗转讛 住讜诪讱 注诇讬讛 讜讛讬讗 讗讬谞讛 讬讻讜诇讛 诇砖诪讜专: 诪讻讬 讗转讗 专讘 诇讘讘诇. 专讘讜 诪转讬讬砖讘讬谉 砖诐 诪驻谞讬 讬砖讬讘转讜 诇讬砖谞讗 讗讞专讬谞讗 讛讜讗 讘讗 讜诇诪讚谞讜 诇讛讝讛专 讘讻讱 砖专讗讛 砖诐 专讜讘 讬砖专讗诇 讜讬砖讜讘 拽讘讜注: 砖讘讜注 讛讘谉. 讘专讬转 诪讬诇讛 注诇 砖诐 砖注讘专讜 注诇讬讜 砖讘注讛 讬诪讬诐: 讬砖讜注 讛讘谉. 诪砖转讛 砖注讜砖讬谉 诇驻讚讬讜谉 讛讘谉 讘讻讜专 讬砖讜注 诪转专讙诪讬谞谉 驻讜专拽谉 讻诪讜 驻讚讬讜谉: 专讘 诇讗 注讬讬诇 拽诪讬讛 讚砖诪讜讗诇. 讟注诪讗 讗诪专讬谞谉 诇拽诪谉: 

 讜讛讟讘讞 诇讜拽讞 讜砖讜讛讛. 驻讬' 讘拽讜谞讟专住 注讚 讬讜诐 讛砖讜拽 讜讘诇讘讚 砖诇讗 讬砖讛讛 讛注讙讜谞讛 砖讘讛诐 砖诇砖讬诐 讬讜诐 讗讜转讛 砖诇拽讞 讘讗讞专讜谞讛 诇讗 讬砖诇讬诐 诇讛 砖诇砖讬诐 讬讜诐 讗讞专 讛砖讜拽 讜拽砖讛 讚讘转讜住驻转讗 (驻''讞) 讙专住 讬讜转专 诪诇' 讬讜诐 讜讗''讻 诇驻讬 讛转讜住驻转讗 讬讻讜诇 诇讛砖讛讜转 讗讞专 讬讜诐 讛砖讜拽 讜注讜讚 . 拽砖讛 讚诇注讬诇 讙讘讬 专讙诇 拽专讬 诇讛 讗讞专讜谞讛 讜讛讻讗 拽专讬 诇讛 注讙讜谞讛 讜注讜讚 砖诇讗 讛讝讻讬专 讛转谞讗 讬讜诐 讛砖讜拽 讻诇诇 讜谞专讗讛 诇专''讬 诇驻讬 砖讛讟讘讞 专讙讬诇 诇拽谞讜转 讻诪讛 讘讛诪讜转 讘讬讞讚 讜诪讜转专 诇讛砖讛讜转 讜讘诇讘讚 砖讗驻讬' 讛注讙讜谞讛 砖讘讛谉 讗讜转讛 砖谞砖讗专讛 讬讞讬讚讛 讗讞专 讞讘专讜转讬讛 砖诇讗 讬砖讛讛 讬讜转专 诪诇' 讬讜诐 讗祝 注诇 驻讬 砖讛讬讗 讬讞讬讚讛 讜诪讬讛讜 讘讻诇 讛住驻专讬诐 讙专住讬谞谉 砖诇砖讬诐 讬讜诐 讜诇讗 讙专住讬谞谉 讬讜转专: 诪讛讜 诇讛砖讛讜转 拽讘注讜 诪讬谞讬讛. 讗讬谉 谞''诇 讚驻诇讬讙讬 专讘谞谉 注诇讬讛 讚专''讙 讻讚驻讬' 讘拽讜谞讟专住 讚诪讛讜 诇讛砖讛讜转 拽讜讚诐 讛专讙诇 拽讘注讜 诪讬谞讬讛 讜讗诪专 诇讛谉 诪讜转专 讜诇讗讜 讚讜拽讗 谞拽讟 拽讜砖专讛 讗诇讗 讗讜专讞讗 讚诪诇转讗 谞拽讟 砖讚专讻谉 讛讬讛 诇拽砖讜专 讘讛诪讛 讚拽讛 诇讻专注讬 讛诪讟讛 讻讚讗诪专 讘讗诇讜 讟专讬驻讜转 (讞讜诇讬谉 讚祝 谞讚:) 讞讘诇 讛讬讜爪讗 诪谉 讛诪讟讛 注讚 转砖注讛 讟驻讞讬诐 讟讛讜专 讜驻讬专砖 砖诐 讘拽讜谞讟专住 砖讘讻讱 讛讜讗 专讗讜讬 诇拽砖讜专 讘讛诪讛 讚拽讛 讘讻专注讬 讛诪讟讛 讻讚讻转讬' 讗住专讜 讞讙 讘注讘讜转讬诐 注讚 拽专谞讜转 讛诪讝讘讞 砖讛讬讜 拽讜砖专讬谉 讛拽专讘谞讜转 讘讻专注讬 讛诪讟讛 注讚 砖讬讘讬讗讜讛讜 诇拽专谞讜转 讛诪讝讘讞 讗讬 谞诪讬 谞拽讟 拽砖专讜 诇讗砖诪讜注讬谞谉 讚讗驻讬诇讜 讘拽砖讜专讬诐 讗住讜专 诇讙讚诇 讻''讗 诇讛砖讛讜转 讜讘转讜住驻转讗 (驻''讞) 谞诪讬 诪砖诪注 讚讗祝 拽讜讚诐 讛专讙诇 诇讗 砖专讬 诇讛砖讛讜转 讗诇讗 讘讘讬转 讚讛讻讬 拽转谞讬 讘讛讚讬讗 讗讘诇 诪讙讚诇讬诐 拽讜讚诐 讛专讙诇 诇' 讬讜诐 讜诇讗 砖转讛讗 讬讜爪讗讛 讜专讜注讛 讘砖讜拽 讗诇讗 拽讜砖专讛 讘讻专注讬 讛诪讟讛 砖讗诇讜 诇专''讙 讻讜': 讚拽讟讬谞讬 砖拽讬讛. 驻讬' 砖讜拽讬讜 讚拽讬谉 讜诇讛讻讬 谞拽专讗 讞专爪讗 砖讛讞专爪讬谉 谞讬讻专 讘讬谉 讛砖讜拽讬诐 诪转讜讱 砖讛谉 讚拽讬诐 讜谞专讗讬谉 讙讘讜讛讬诐 讜诪砖讜诐 讛讻讬 转谞谉 讘驻''讗 讚讗讛诇讜转 讞讜诇讚讜转 讛住谞讗讬诐 专讘讬 讬讜住讬 讗讜诪专 讘''砖 诪讟诪讗 讻讝讬转 讘诪砖讗 讜讻注讚砖讛 讘诪讙注 讚诪转讜讱 砖专讙诇讬讛 讙讘讜讛讬诐 讜讚拽讬诐 诪住驻拽讗 诇讛谉 砖诪讗 诇讗讜 讛讬讬谞讜 讞讜诇讚讛 讚拽专讗 讜讬砖 诇讛 转讜专转 谞讘讬诇讛 讗讜 砖诪讗 讛讬讬谞讜 讛讬讗 讜讬砖 诇讛 转讜专转 砖专抓 讜讛讗讬 讚诪住讬讬诐 讜诪讗讬 砖专爪讗 讚诪转转讗讬 砖拽讬讛 讛''拽 讜诪讗讬 砖专爪讗 讞讜诇讚讛 讚讻转讬讘 讘拽专讗 砖讗讬谉 住驻拽 讚诪转转讗讬 砖拽讬讛 砖讛讬' 专讙诇讬讛 拽爪专讜转 讜砖讜专爪转 注诇 讛讗专抓 讜讻谉 谞专讗讛 诇专''转: 讞讜讘讛 转拽讘专讬谞讛讜 诇讘谞讛. 驻专''讞 讘转诪讬讛 讜讻讬 讚专讻讛 诇拽讘讜专 讘谞讬讛 砖讗讬谉 注讜住拽转 诇讙讚诇谉 讗诇讗 注讜住拽转 诇讙讚诇 爪讗谉 讜讛讜讬 讻砖讙讙讛 讛讬讜爪讗转 诪诇驻谞讬 讛砖诇讬讟 讜诪讬讛讜 讘驻专拽 砖谞讬 谞讝讬专讬诐 (谞讝讬专 讚祝 谞讝: 讜砖诐) 讙讘讬 讛拽驻转 讛专讗砖 讗讬谉 砖讬讬讱 诇驻专砖 讻谉 讚讗诪专 诇讬讛 专讘 讗讚讗 讘专 讗讛讘讛 诇专讘 讛讜谞讗 诇讚讬讚讱 诪讗谉 诪拽讬祝 诇讛讜 讗诪专 诇讬讛 讞讜讘讛 讗''诇 讞讜讘讛 转拽讘专讬谞讛讜 诇讘谞讛 讜讗讬谉 砖讬讬讱 诇驻专砖 砖诐 讗诇讗 诇砖讜谉 拽诇诇讛 讗讬 谞诪讬 讬砖 诇讜诪专 讗讬谉 讬专讗讛 砖转注谞砖 讘拽讘讜专转 讘谞讬讛: 诪讻讬 讗转讗 专讘 诇讘讘诇. 驻讬' 讘拽讜谞讟专住 讜讛讬讜 诪转讬砖讘讬谉 砖诐 诪驻谞讬 讬砖讬讘转讜 讜讛讬讜 专讜讘 砖讚讜转讬讛谉 诪讬砖专讗诇 讜讻注谞讬谉 讝讛 驻讬' 讘驻专拽 拽诪讗 讚讙讬讟讬谉 (讚祝 讜. 讜砖诐.) 注砖讬谞讜 注爪诪谞讜 讘讘讘诇 讻讗专抓 讬砖专讗诇 诇讙讬讟讬谉 诪讻讬 讗转讗 专讘 诇讘讘诇 讜谞注砖讬谞讜 讘拽讬讗讬谉 诇砖诪讛 诪转讜讱 砖讛专讘讛 讬砖讬讘讜转 讜拽砖讛 诇专''转 讚讗''讻 诪讗讬 驻专讬讱 讛转诐 诪诪转谞讬' 讚注讻讜 讻讗专抓 讬砖专讗诇 诇讙讬讟讬谉 讗讘诇 讘讘诇 诇讗 讜讛诇讗 讛诪砖谞讬讜转 谞砖谞讜 拽讜讚诐 讚讗转讗 专讘 诇讘讘诇 讜诪驻专''转 讛转诐 诪讻讬 讗转讗 专讘 诇讘讘诇 讜讛讜专讛 诇谞讜 砖诪讬诪讜转 讬讻谞讬讛 讜讛讞专砖 讜讛诪住讙专 砖讙诇讜 诇讘讘诇 讚讬谞讛 诇讛讬讜转 讻讗专抓 讬砖专讗诇 诇讙讬讟讬谉 砖讘拽讬讗讬谉 诇砖诪讛 讜讻谉 讻讗谉 诇注谞讬谉 讘讛诪讛 讚拽讛 砖讬砖 砖诐 专讜讘 讬砖专讗诇 讜讻谉 讬砖 讘专讬砖 讘讻诇 诪注专讘讬谉 (注讬专讜讘讬谉 讚祝 讻讞.): 诇讘讬 讬砖讜注 讛讘谉. 驻''讛 驻讚讬讜谉 讛讘谉 讜讻谉 讛注专讜讱 讜拽砖讛 讚讗注''讙 讚诪转专讙诪讬谞谉 驻讚讬讜谉 驻讜专拽谉 诪''诪 讗讬谉 砖讬讬讱 诇砖讜谉 讬砖讜注讛 讜专''转 驻讬' 砖谞讜诇讚 砖诐 讘谉 讜注诇 砖诐 砖讛讜诇讚 谞讜砖注 讜谞诪诇讟 诪诪注讬 讗诪讜 讻讚讻转讬讘 讜讛诪诇讬讟讛 讝讻专 (讬砖注讬讛 住讜) 谞拽讟 诇砖讜谉 讬砖讜注讛 讜讛讬讜 专讙讬诇讬谉 诇注砖讜转 住注讜讚讛: 

专砖讘"讗

 讜讛讟讘讞 诇讜拽讞 讜砖讜讛讛 讜讘诇讘讚 砖诇讗 讬砖讛讛 讛注讙讜谞讛 砖诇砖讬诐 讬讜诐. 驻讬专砖 专砖"讬 讝"诇 讛讟讘讞 讛诇讜拽讞 讘讛诪讜转 讛专讘讛 诇讬讜诐 讛砖讜拽 讜诪拽讘抓 砖诇砖讬诐 讬讜诐 讜砖讜讛讛 注讚 讬讜诐 讛砖讜拽 讜讘诇讘讚 砖诇讗 讬砖讛讛 讗转 讛讗讞专讜谞讛 砖诇砖讬诐 讬讜诐 讗讞专 讛砖讜拽. 讜讘转讜住驻讜转 讛拽砖讜 讗诐 讻谉 诇诪讛 诇讗 讛讝讻讬专 讬讜诐 讛砖讜拽 讘讘专讬讬转讗 讙讘讬 讟讘讞 讻诪讜 砖讛讝讻讬专讜 专讙诇 讜诪砖转讛, 讜注讜讚 讗诐 讛注讙讜谞讛 讛讬讬谞讜 讛讗讞专讜谞讛 诇诪讛 拽专讗讜讛讜 讗讞专讜谞讛 讘专讙诇 讜诪砖转讛 讜拽专讗讜讛讜 注讙讜谞讛 讙讘讬 讟讘讞. 讜讛诐 驻专砖讜 砖讛讟讘讞 诇讜拽讞 讘讛诪讜转 讛专讘讛 讘讬讞讚 讜讗住专讜 诇讜 砖诇讗 讬砖讛讗 讗讜转谉 讬讜转专 诪砖诇砖讬诐 讬讜诐 诪砖诇拽讞谉 讗讘诇 砖诇砖讬诐 讬讜诐 讬讻讜诇 诇砖讛讜转 诪砖诇拽讞 讜讗驻讬诇讜 讗诐 砖讞讟 讗转 讻讜诇谉 讜诇讗 谞砖讗专讛 讗诇讗 讗讞转 诇讘讚讛 讛注讙讜谞讛 讗祝 讗讜转讛 讬讞讬讚讬转 诇讗 讬砖讛讛 讬讜转专 诪砖诇砖讬诐 讬讜诐 讜讙专住讬谞谉 讘讛讗 讚讟讘讞 讜讘诇讘讚 砖诇讗 讬砖讛讛 讛注讙讜谞讛 讬讜转专 诪砖诇砖讬诐 讬讜诐 讜讻谉 讛讬讗 讘转讜住驻转讗 讗讘诇 讘专讜讘 住驻专讬诐 诇讗 讙专住讬 讬讜转专 诪砖诇砖讬诐 讬讜诐 讗诇讗 砖诇砖讬诐 讬讜诐 讻讚讘专讬 专砖"讬 讝"诇.





讗诪专 诇讛诐 诪讜转专 讜讘诇讘讚 砖诇讗 转爪讗 讜转专注讛 讘注讚专. 专砖"讬 讝"诇 诪砖诪注 砖住讘讜专 讚诇砖讛讜转 讘讘讬转 讗驻讬诇讜 砖诇讗 诇爪讜专讱 讛专讙诇  讜讗驻讬诇讜 诇砖讛讜转 讬讜转专 诪砖诇砖讬诐 讬讜诐 讘注讜 诪讬谞讬讛 讜讛转讬专 诇讛诐 讜讻诪注砖讛 讚讗讜转讜 讞住讬讚 砖讻讱 (住讘专) [驻讬专砖 _ 住"诪] 讛讜讗 讝"诇 讜专讘谞谉 驻诇讬讙讬 注诇讬讛. 讜讗讬谉 爪专讬讱 诇驻讬专讜砖 讝讛 讗诇讗 拽讜讚诐 讛专讙诇 砖诇砖讬诐 讬讜诐 拽讗 讘注讬 诪讬谞讬讛 讜讛转讬专 讻专讘谞谉. 讜诪讬讛讜 诪住转讘专讗 讻讚讘专讬 专砖"讬 讝"诇 砖讛专讬 诇讗讞专 讚讘专讬 专讘谉 讙诪诇讬讗诇 讗诪专讜 讜诪注砖讛 讘讞住讬讚 讚诇讻讗讜专讛 诪砖诪注 砖讚讘专讬 专讘谉 讙诪诇讬讗诇 讻诪注砖讛 砖诇 讗讜转讜 讞住讬讚.





讗诇讗 拽讜砖专讜 讘讻专注讬 讛诪讟讛. 讜诇讗讜 讚讜拽讗 谞拽讟 拽讜砖专讛 讗诇讗 讗驻讬诇讜 讻诇讜讗讛 讘讘讬转 砖诇讗 转爪讗 讜转专注讛 讘讞讜抓 砖专讬, 讜拽砖专讛 讘讻专注讬 讛诪讟讛 讗讜专讞讗 讚诪诇转讗 谞拽讟 砖拽讜砖专讬谉 讗讜转讜 讘讞讘诇 讛讬讜爪讗 诪谉 讛诪讟讛 讻诪讜 砖讗诪专讜 讘驻专拽 讗诇讜 讟专驻讜转 (讞讜诇讬谉 谞讘, 讘) 讞讘诇 讛讬讜爪讗 诪谉 讛诪讟讛 注讚 讞诪砖讛 讟驻讞讬诐 讟讛讜专 讜驻讬专砖 专砖"讬 讝"诇 砖讘讻讱 专讗讜讬 诇拽砖讜专 讘讛诪讛 讘讻专注讬 讛诪讟讛 讜讻讚讻转讬讘 讗住专讜 讞讙 讘注讘讜转讬诐 砖讛讬讜 拽讜砖专讬谉 讗转 讛拽专讘谉 讘讻专注讬 讛诪讟讛 注讚 砖讛讘讬讗讜讛讜 诇诪讝讘讞, 讜讗讬 谞诪讬 讗驻砖专 讚讗转讗 诇讗砖诪讜注讬谞谉 讚讗驻讬诇讜 拽砖专讜 讗讬谉 诪讙讚诇讬谉 讗诇讗 诪砖讛讬谉.





砖讚讛 拽讟谞讛 讛讬转讛 讜诪注讘讬专讬谉 讚专讱 注诇讬讛. 驻讬专砖 专砖"讬 讝"诇 讚砖讚讛 砖诇 讗讞专讬诐 讛讬转讛. 讜讛专讗讘"讚 讝"诇 驻讬专砖 砖讚讛 砖诇讛 讛讬转讛 讜讗祝 注诇 驻讬 砖诇讛谉 讛讬转讛 谞注谞砖 诪驻谞讬 砖讛讬转讛 诪驻住讚转 讛讗讜讻诇讬谉. 讜讝讛 谞专讗讛 诇讬 讬讜转专, 讜诇驻讬 驻讬专讜砖 讝讛 诪住转讘专讗 讚讛讻讬 拽讗诪专 讗祝 注诇 驻讬 砖讛讬转讛 砖诇讛谉 讜讛驻住讚讛 诪讜注讟 讗驻讬诇讜 讛讻讬 讗住讜专 砖讛专讬 谞注谞砖 讘讻讱.





讞讜讘讛 转拽讘专讬谞讛讜 诇讘谞讛. 驻讬专砖 专"讞 讝"诇 讚讛讻讬 拽讗诪专 讜讻讬 专讜爪讛 讛讬讗 诇拽讘讜专 讗转 讘谞讬讛 砖诇讗 转讛讗 注讜住拽转 诇讙讚诇谉 讗诇讗 注讜住拽转 诇讙讘讬 讛爪讗谉 讜讛讜讛 讻砖讙讙讛 砖讬讜爪讗讛 诪诇驻谞讬 讛砖诇讬讟. 讜讗讬谉 讛驻讬专讜砖 讛讝讛 谞专讗讛, 诪驻谞讬 砖讗诪专讜 讙诐 讻谉 讘谞讝讬专 讘驻专拽 砖谞讬 谞讝讬专讬谉 (谞讝, 讘) 讚讬讚讱 诪讗谉 诪拽讬祝 讗诪专 诇讬讛 讞讜讘讛 转拽讘专讬谞讛讜 诇讘谞讛 讜诪砖诐 谞专讗讛 讚诇砖讜谉 拽诇诇讛 讛讬讗 砖诪拽诇诇转 讗讜转讛 注诇 砖注讜砖讛 讻谉. 讜讬砖 诪驻专砖讬诐 讚讛讻讬 拽讗诪专 讛讻讗 讜讛转诐 讜讻讬 讗讬谞讛 讬专讗讛 砖转注谞砖 讜转拽讘讜专 讗转 讘谞讬讛.





诪讻讬 讗转讗 专讘 诇讘讘诇. 驻讬专砖 专砖"讬 讝"诇 诪讻讬 讗转讗 讜讛专讘讛 讬砖讬讘讜转 讜谞转拽讘爪讜 砖诐 讛专讘讛 诪讬砖专讗诇 讜专讜讘 砖讚讜转 讛讬讜 砖诇 讬砖专讗诇, 讜讻注谞讬谉 讝讛 驻讬专砖 讙诐 讘驻专拽 拽诪讗 讚讙讟讬谉 讘转讞诇转讜 (讜, 讗) 砖讗诪专 讜注砖讬谞讜 注爪诪讬谞讜 讘讘讘诇 讻讗专抓 讬砖专讗诇 诇讙讟讬谉 诪讻讬 讗转讗 专讘 诇讘讘诇 讜谞注砖讜 讘拽讬讗讬谉 诇砖诪讛 诪转讜讱 砖讛专讘讛 讬砖讬讘讜转. 讜专讘讬谞讜 转诐 讝"诇 讛拽砖讛 注诇讬讜 讚讛讗 驻专讬讱 注诇讛 讛转诐 诪诪转谞讬转讬谉 讚诪爪驻讜谉 注讻讜 讻诇讜诪专 诪注讻讜 讜诇讛诇谉 讻讙讬讟讬谉 讛讘讗讬谉 诪讞讜抓 诇讗专抓 讜讗诐 讗讬转讗 诪讗讬 拽诪拽砖讛 诪谉 讛诪砖谞讬讜转 砖谞砖谞讜 拽讜讚诐 砖讘讗 专讘 诇讘讘诇, 讗诇讗 讛讻讗 讜讛转诐 讛讻讬 拽讗诪专 诪讚讗转讗 专讘 诇讘讘诇 讜诇诪讚诐 砖诪讬诪讜转 讛谞讘讬讗讬诐 讻砖讙诇讜 讬讻谞讬讛 诇讘讘诇 转拽谞讜 讻讱.





讛诪讗讬专讬

讗讬住讜专 讝讛 砖诇 讙讚讜诇 讘讛诪讛 讚拽讛 讘讗专抓 讬砖专讗诇 诇讗 住讜祝 讚讘专 讘讬讜爪讗讛 讜诪讝拽转 讗诇讗 讗祝 讗诐 讛讬转讛 拽砖讜专讛 诇讜 讘讻专注讬 讛诪讟讛 讗住讜专:



讗注"驻 砖讘诪拽讜诐 驻拽讜讞 谞驻砖 讛讜转专讜 讛讗讬住讜专讬谉 诇讛转专驻讗 讘讛诐 讚讘专 砖谞讗住专 诪讻讞 转拽谞讛 讜诪讞砖砖 驻住讬讚转 讗讞专讬诐 专讗讜讬 诇讛讞诪讬专 讘讛 讘讬讜转专 诪注砖讛 讘讞住讬讚 讗讞讚 砖讛讬讛 讙讜谞讞 诪诇讘讜 讜砖讗诇 诇专讜驻讗讬诐 讜讗诪专讜 讗讬谉 诇讜 转拽谞讛 注讚 砖讬讬谞拽 讞诇讘 专讜转讞 诪砖讞专讬转 诇砖讞专讬转 讜讛讘讬讗讜 诇讜 注讝 讜拽砖专讜讛 讘讻专注讬 讛诪讟讛 讜讛讬讛 讬讜谞拽 诪诪谞讛 讞诇讘 专讜转讞 诪砖讞专讬转 诇砖讞专讬转 诇讬诪讬诐 谞讻谞住讜 讞讘专讬讜 诇讘拽专讜 讻讬讜谉 砖专讗讜 讗讜转讛 讛注讝 拽砖讜专讛 诇讜 讘讻专注讬 讛诪讟讛 讞讝专讜 诇讗讞讜专讬讛诐 讗诪专讜 诇讬住讟讬诐 诪讝讜讬讬谉 讘讘讬转讜 砖诇 讝讛 讜讗谞讜 谞讻谞住谞讜 讗爪诇讜 讬砖讘讜 讜讘讚拽讜 讜诇讗 诪爪讗讜 讘讜 讗诇讗 讗讜转讜 注讜谉 砖诇 讗讜转讛 讛注讝 讗祝 讛讜讗 讗诪专 讘砖注转 诪讬转转讜 讬讜讚注 讗谞讬 讘注爪诪讬 砖讗讬谉 讘讬 讗诇讗 讗讜转讜 注讜谉 砖注讘专转讬 注诇 讚注转 讞讘专讬:



讗注"驻 砖讬讞讬讚 讛诪讜诪讞讛 诇专讘讬诐 讚谉 讚讬谞讬 诪诪讜谞讜转 讘讬讞讬讚讬 讻诪讜 砖讬转讘讗专 讘诪拽讜诪讜 诪"诪 专讗讜讬 诇讻诇 讞讻诐 诇诪砖讜讱 讬讚讜 诪讝讛 讛专讘讛 注讚 砖讬讛讗 诪讜讞讝拽 诇讻诇 讘讻讱 讗讞讚 诪谉 讛讞讻诪讬诐 讛注讬讚 讘讻讗谉 注诇 讗讘讜转讬讜 砖诪讙讚讜诇讬 讛讙诇讬诇 讛讬讜 讜诇讗 讞专讘讜 讗诇讗 诪驻谞讬 砖讛讬讜 诪注讘讬专讬诐 讘讛诪讜转讬讛诐 讚专讱 砖讚讛 讗讞转 砖诇 讗讞专讬诐 诇讛注讘讬专诐 诇讬注专讬诐 诪驻谞讬 砖讛讬讜 讚谞讬诐 讚讬谞讬 诪诪讜谞讜转 讘讬讞讬讚讬:



专讜注讛 砖注砖讛 转砖讜讘讛 砖诇讗 诇讙讚诇 注讜讚 讘讛诪讛 讚拽讛 讗讬谉 诪讞讬讬讘讬谉 讗讜转讜 诇诪讻讜专 诪讬讚 讗诇讗 诪讜讻专 注诇 讬讚 注诇 讬讚 砖讗诐 诇讗 讻谉 讬诪谞注 诪诪谞讛 注讚 砖诇讗 讬讜讻诇 诇诪讻专诐 讘诇讗 讛驻住讚 讙讚讜诇 讜讻谉 诪讬 砖谞驻诇讜 诇讜 讻诇讘讬诐 讜讞讝讬专讬诐 讘讬专讜砖讛 讗讬谉 诪讞讬讬讘讬谉 讗讜转讜 诇诪讻讜专 诪讬讚 讗诇讗 诪讜讻专 注诇 讬讚 注诇 讬讚:



诪讬 砖谞讚专 诇讬拽讞 讘讬转 讗讜 诇讬砖讗 讗砖讛 讜诇讗 拽讘注 讘讝讛 讝诪谉 讗讬谉 诪讞讬讬讘讬谉 讗讜转讜 诇讬拽讞 诪讬讚 讗诇讗 注讚 砖讬诪爪讗 讚讘专 讛讛讙讜谉 诇讜 讜诇讗 注讜讚 讗诇讗 讗祝 讗砖讛 砖讛拽谞讬讟讜讛 讘谞讬讛 讜拽驻爪讛 讜谞砖讘注讛 砖讻诇 诪讬 砖讬转讘注谞讛 专讗砖讜谉 诇谞砖讜讗讬谉 讗讬谞讛 诪讞讝讬专转讜 讜拽驻爪讜 注诇讬讛 讘谞讬 讗讚诐 砖讗讬谞诐 诪讛讜讙谞讬谉 讗讬谉 砖讘讜注转讛 诪讻专讬讞转讛 诇讛谞砖讗 诇讛诐 诇讗 谞转讻讜谞讛 讝讜 讗诇讗 诇讛讙讜谉 诇讛:



讻讘专 讘讗专谞讜 讘诪砖谞讛 砖讻砖诐 砖讗住专讜 讘讘讛诪讛 讚拽讛 讻讱 讗住专讜 讘讞讬讛 讚拽讛 讜诪"诪 讻诇 砖注砖讜讬 诇谞拽专 讗转 讛讘讬转 讻讙讜谉 讞转讜诇讜转 讜讞讜诇讚讜转 讛住谞讗讬诐 讜讛诐 讛谞诪爪讗讜转 讘住谞讛 讜讛讬讜 专讙讬诇讜转 讗爪诇诐 诇谞讬拽讜专 讛讘讬转 诪转讜诇注讬诐 讜砖专爪讬诐 讛讚拽讬诐 诪讜转专 诇讙讚诇诐 讜讻谉 讻诇讘讬诐 讻讜驻专讬讬诐 讜讛诐 砖讛诐 拽讟谞讬诐 讜谞谞讜住讬诐 讜讗讬谉 讛讬讝拽谉 诪爪讜讬 诪讜转专 诇讙讚诇诐 讜讻谉 讛转讬专讜 讘拽讜驻讬诐:



讗注"驻 砖讗讬住讜专 讝讛 诇讗 讛讬讛 讗诇讗 讘讗专抓 讬砖专讗诇 讻诪讜 砖讘讗专谞讜 讘诪砖谞讛 诪砖讬专讚讛 讛讙讜诇讛 诇讘讘诇 讜谞转诪诇讗转 转诇诪讬讚讬 讞讻诪讬诐 讜讙讚讜诇讬诐 讜谞转讬砖讘讛 诪讬砖专讗诇 讛专讘讛 注讚 砖讛讬讜 专讜讘 讛砖讚讜转 讜讛讻专诪讬诐 砖诇 讬砖专讗诇 注砖讜 讘讘诇 讻讗专抓 讬砖专讗诇 诇讗住讜专 讘讛 讙讬讚讜诇讬 讘讛诪讛 讚拽讛 讜讞讬讛 讚拽讛:





砖讬讟讛 诪拽讜讘爪转

讗诇讗 诪讛讜 诇砖讛讜转. 驻讬专讜砖 讘转讜讱 讘讬转讜 讗诪专 诇讛诐 诪讜转专 讜讻讜'. 讜诇讗 谞讛讬专讗 讚住讜祝 住讜祝 拽砖讬讗 诪转谞讬转讬谉 讚拽转谞讬 讗讬谉 诪讙讚诇讬谉 讜讗驻讬诇讜 讘转讜讱 讘讬转讜 拽讗诪专 讻讚驻专讬砖讬转 诇注讬诇. 诇讻讱 谞专讗讛 讚诇砖讛讜转 拽讜讚诐 诇专讙诇 拽讗 讘注讜 诪讬谞讬讛 讜讗诪专 诇讛诐 诪讜转专 讜讘诇讘讚 砖诇讗 转爪讗 讜转专注讛 讘注讚专 讚讗祝 诇砖讛讜转 拽讜讚诐 诇专讙诇 讗讬谞讜 诪讜转专 讗诇讗 讚讜拽讗 讘讘讬转. 讜讻谉 诪讜讻讞 谞诪讬 讘转讜住驻转讗 讚拽转谞讬 讗讬谉 诪讙讚诇讬谉 讗讜转讛 拽讜讚诐 诇专讙诇 砖诇砖讬诐 讬讜诐 讜诇讗 砖转讛讗 讬讜爪讗讛 讜专讜注讛 讘砖讚讛 讗诇讗 拽讜砖专讛 讘讻专注讬 讛诪讬讟讛. 转诇诪讬讚讬 讛专讘 专' 驻专抓 讝"诇. 


讜讝讛 诇砖讜谉 讛专砖讘"讗 讝"诇 讗诪专 诇讛诐 诪讜转专 讜讘诇讘讚 砖诇讗 转爪讗 讜讻讜'. 专砖"讬 讝"诇 谞专讗讛 砖住讘讜专 诇砖讛讜转 讘讘讬转 讗驻讬诇讜 砖诇讗 诇爪讜专讱 讛专讙诇 讜讗驻讬诇讜 诇讛砖讛讜转 讬讜转专 诪砖诇砖讬诐 讘注讜 诪讬谞讬讛 讜讛转讬专 诇讛诐 讜讻诪注砖讛 讚讗讜转讜 讞住讬讚 砖讻谉 驻讬专砖 讛讜讗 讝"诇 讜专讘谞谉 驻诇讬讙讬 注诇讬讛 讜讗讬谉 爪讜专讱 讗诇讗 拽讜讚诐 讛专讙诇 砖诇砖讬诐 讬讜诐 拽讗 讘注讜 诪讬谞讬讛 讜讛转讬专 讜讻专讘谞谉. 讜诪讬讛讜 诪住转讘专讗 讻讚讘专讬 专砖"讬 讝"诇 砖讛专讬 诇讗讞专 讚讘专讬 专讘谉 讙诪诇讬讗诇 讗诪专讜 讜诪注砖讛 讘讞住讬讚 讜诇讻讗讜专讛 诪砖诪注 砖讚讘专讬 专讘谉 讙诪诇讬讗诇 讻诪注砖讛 讗讜转讜 讞住讬讚. 注"讻.
转谞讜 专讘谞谉 诪注砖讛 讘讞住讬讚 讗讞讚 讙专住讬谞谉 讜讞住讬讚 讝讛 讛讜讗 专讘讬 讬讛讜讚讛 讘谉 讘讘讗 讚讛讻讬 诪驻专砖 诇讛 讘讘专讬讬转讗 砖注讘专转讬 注诇 讚讘专讬 讞讘专讬 砖讛讬讜 讗讜诪专讬诐 讗讬谉 诪讙讚诇讬谉 讻诇 注讬拽专 讜住诪讻转讬 注诇 讚讘专讬 专讘谉 讙诪诇讬讗诇. 讙讗讜谉 讝"诇.
讜讻转讘 讛专讘 讛诪讗讬专讬 讝"诇 讜讝"诇 诪讛讗讬 注讜讘讚讗 讚讞住讬讚 讗讞讚 砖诪注讬谞谉 讚讗祝 注诇 驻讬 砖讘诪拽讜诐 驻讬拽讜讞 谞驻砖 讛讜转专讜 讛讗讬住讜专讬谉 诇讛转专驻讗讜转 讘讛谉 讚讘专 砖谞讗住专 诪讻讞 转拽谞讛 讜诪讞砖砖 驻住讬讚转 讗讞专讬诐 专讗讜讬 诇讛讞诪讬专 讘讜 讘讬讜转专. 注"讻.


砖讚讛 拽讟谞讛 讛讬转讛 讜讻讜'. 讜诪注讘讬专讬谉 讚专讱 注诇讬讛. 驻讬专砖 专砖"讬 讝"诇 讚驻专讛 砖诇 讗讞专讬诐 讛讬转讛. 讜讛专讗讘"讚 讝"诇 驻讬专砖 砖讚讛 砖诇讛诐 讛讬转讛 讜讗祝 注诇 驻讬 砖砖诇讛诐 讛讬转讛 谞注谞砖讜 诪驻谞讬 砖讛讬转讛 诪驻住讚转 讛讗讜讻诇讬诐 讜讝讛 谞专讗讛 讬讜转专. 讜诇驻讬 驻讬专讜砖 讝讛 诪住转讘专讗 讚讛讻讬 拽讗诪专 讗祝 注诇 驻讬 砖讛讬转讛 砖诇讛诐 讜讛驻住讬讚讛 诪注讟 讗驻讬诇讜 讛讻讬 讗住讜专 砖讛专讬 谞注谞砖讜 讘讻讱. 讛专砖讘"讗 讝"诇.
讜讝讛 诇砖讜谉 讙讗讜谉 讝"诇 讜讗祝 注诇 驻讬 砖讛讬讜 讞讜专砖讬谉 砖诇讛诐 住诪讜讻讬谉 诇讘转讬讛诐 诇讻讱 谞注谞砖讜 砖讛讬转讛 砖讚讛 拽讟谞讛 砖诇 讗讞专讬诐 讘讬谉 讘转讬讛诐 诇讞讜专砖讬谉 讜讛讬讜 诪注讘讬专讬谉 爪讗谉 砖诇讛谉 诇讞讜专砖讬谉 讚专讱 讗讜转讛 砖讚讛 讜讛讬讜 诪驻住讬讚讬诐 讘讛 砖诇讗 讛转讬专讜 诇专注讜转 讘讞讜专砖讬谉 讘讝诪谉 砖讬砖 砖讚讜转 讻诇 住讘讬讘讬讜.


讜讚谞讬谉 讚讬谞讬 诪诪讜谞讜转 讘讬讞讬讚. 讜讗祝 注诇 驻讬 砖讬讞讬讚 诪讜诪讞讛 诇专讘讬诐 讚谉 讚讬谞讬 诪诪讜谞讜转 讘讬讞讬讚讬 讻诪讜 砖讬转讘讗专 讘诪拽讜诪讜 诪讻诇 诪拽讜诐 专讗讜讬 诇讻诇 讞讻诐 诇诪砖讜讱 讬讚讜 诪讝讛 讛专讘讛 注讚 砖讬讛讗 诪讜讞讝拽 诇讻诇 讘讻讱. 讛专讘 讛诪讗讬专讬 讝"诇.
专讜注讛 砖注砖讛 转砖讜讘讛 讗讬谉 诪讞讬讬讘讬谉 讗讜转讜 诇诪讻讜专 诪讬讚 讚讗诐 讻谉 诪讬诪谞注 诪转砖讜讘讛 砖讛专讬 讗讬谞讜 讬讻讜诇 诇诪讜讻专谉 讘讬讞讚 讘诇讗 讛驻住讚 讙讚讜诇 讗诇讗 诪讜讻专 讬讚 注诇 讬讚 讜专讜注讛 讛讗讞专讜转 讘讻诇 讬讜诐 讜讬讜诐 讻诪谞讛讙讜 讜讘诇讗 住驻拽 讬讝讛专 砖诇讗 讬驻住讬讚讜 转讘讜讗转 讞讘讬专讬讛诐. 讜讻谉 诪讬 砖谞讚专 诇讬拽讞 讘讬转 讜讻讜' 讻讚讬 砖诇讗 讬诪谞注讜 讗讞专讬诐 诪诇讬讚讜专 讚讘专 诪爪讜讛 砖讗诐 讬专讗讜 砖讘讬转 讚讬谉 讗讜谞住讬谉 讗讜转讜 诇诪讛专 讜诇注砖讜转 诪讛 砖讗讬谉 谞讜砖讗 讞谉 讘注讬谞讬讜 讬诪谞注讜 讛讗讞专讬诐. 讛"专 讬讛讜谞转谉 讝"诇.


讻诇讘讬诐 讻讜驻专讬讬诐 砖诇 讗讜转讜 诪拽讜诐 讜讗诪专讬 诇讛 讻诇讘讬诐 讛专讙讬诇讬诐 诇爪讜讚. 讙讗讜谉 讝"诇.


讞讜诇讚讜转 讛住谞讗讬谉 讜讛谉 讛谞诪爪讗讜转 讘住谞讛 讜讛讬讜 专讙讬诇讜转 讗爪诇谉 诇谞讬拽讜专 讛讘讬转 诪转讜诇注讬诐 讜砖专爪讬诐 讛讚拽讬诐. 讛专讘 讛诪讗讬专讬 讝"诇.


讞专爪讗 讚拽讟讬谞讬 砖拽讬 讞专爪讗 砖讜拽讬诐 拽讟讬谞讬 讚拽讬诐 讗讘诇 讙讘讜讛讬谉 讛诐. 讜讬砖 诇转诪讜讛 讚诪讛 诇讜 诇转诇诪讜讚讗 诇驻专砖 注谞讬谉 专讙诇讬讛. 讜驻讬专砖 专讘讬谞讜 转诐 诇驻讬 砖专讙诇讬讛 讙讘讜讛讬谉 讜讚拽讬谉 讜诪砖讜诐 讛讻讬 转谞谉 讘诪住讻转 讗讛诇讜转 讘驻专拽 拽诪讗 讞讜诇讚讜转 讛住谞讗讬诐 专讘讬 讬讜住讬 讗讜诪专 讘讬转 砖诪讗讬 诪讟诪讗讬谉 讻讝讬转 讘诪砖讗 讜讻讜' 讚诪转讜讱 砖专讙诇讬讛 讙讘讜讛讬诐 讜讚拽讬谉 诪住驻拽讗 诇讛讜 讜讻讜' 注讚 讜讬砖 诇讛 转讜专转 砖专抓. 讜诇讛讻讬 诪驻专砖 诇讛 转诇诪讜讚讗 诇驻专砖 讟注诪讗 讚讘讬转 砖诪讗讬 讜讛讗讬 讚诪住讬讬诐 讛讻讗 讜诪讗讬 砖专爪讗 讚诪转转讗讬 砖拽讬 讜讻讜' 讻讻转讜讘 讘转讜住驻讜转. 转诇诪讬讚讬 讛专"驻 讝"诇.


讜讻谉 驻讬专砖 讛专"专 讬砖注讬讛 讝"诇 讜讝"诇 诪讗讬 讞讜诇讚转 住谞讗讬诐 讗讜诪专 专讘讬谞讜 转诐 讚诪讬讘注讬讗 诇讬讛 注诇 讛讗 讚转谞谉 讞讜诇讚转 住谞讗讬诐 专讘讬 讬讜住讬 讗讜诪专 讘讬转 砖诪讗讬 讗讜诪专讬诐 讜讻讜'. 讚诪住驻拽讗 诇讬讛 讗讬 谞讘诇转 讞讬讛 讛讬讗 讗讜 砖专抓 讜讗讜转讛 讚讛转诐 诪驻专砖 讛讻讗 讚讛讬讬谞讜 砖专爪讗 讞专爪讗 砖讜拽讬讬诐 砖诇讛 讚拽讬谉 讜讙讘讜讛讬谉. 讜讘注讬 诪讗讬 砖专爪讗 讚拽专讗 讚诇讗 诪住驻拽讗 诇谉 讚诪转转讗讬 砖拽讬 讻诇讜诪专 砖讗讬谉 砖讜拽讬讛 讙讘讜讛讬谉. 注"讻.
讜讝讛 诇砖讜谉 讙讗讜谉 讝"诇 诪讬转转讗 砖拽讬 砖讻专注讬讜 拽爪专讬诐. 谞讜住讞 讗讞专 住拽讬讛 讜驻讬专讜砖 爪诇爪诇 讜诪转专讙诪讬谞谉 住拽讗讛 讜讚讜诪讛 诇注讻讘专 讛诪讚讘专. 注"讻.


讞讜讘讗 转拽讘专讬谞讛讜 讜讻讜'. 讬砖 讗讜诪专讬诐 砖拽诇诇讛. 讜讬砖 诪驻专砖讬诐 讗讜转讜 讘转诪讬讛 讻诇讜诪专 专讜爪讛 讛讬讗 诇拽讘讜专 讘谞讬讛. 讜讗讬 拽砖讬讗 讜专讘 讛讜谞讗 讛讬讻讬 注讘讬讚 讛讻讬 讚讛讗 讗诪专讬谞谉 讘诪转谞讬转讗 讚讗驻讬诇讜 注诇 讬讚讬 讗讞专 讗住讜专 诇讙讚诇 讚讗祝 讗诐 讛讬讛 注讜砖讛 讞讜讘讛 讘讗讬砖 讗讞专 诪驻谞讬 讞住讬讚讜转讛 讗驻讬诇讜 讛讻讬 讗住讜专. 讜爪专讬讱 诇讜诪专 讚讛讬转讛 讞砖讜讘讛 讘注讬谞讬讜 讬讜转专 诪讻诇 讗讚诐 诪驻谞讬 讞住讬讚讜转讛 讜讛讬转讛 谞讝讛专转 砖诇讗 诇专注讜转 诪谉 讛讙讝诇. 讛"专 讬砖注讬讛 讝"诇.


诪讻讬 讗转讗 专讘 诇讘讘诇 讜谞转谉 诇讘 诇讚专讜砖 诇讗住讜专 讘讘讘诇 砖专讗讛 讘讛 专讬讘讜讬 讬讜砖讘讬 讬讬砖讜讘. 讜讘驻专拽 拽诪讗 讚讙讬讟讬谉 讗诪专讬谞谉 注砖讬谞讜 注爪诪谞讜 讜讻讜' 诪讻讬 讗转讗 专讘 诇讘讘诇 驻讬专讜砖 讜讛专讘讛 讬砖讬讘讜转 讜讛讬讜 讘拽讬讗讬谉 诇砖诪讛. 讜拽砖讛 讚驻专讬讱 注诇讛 诪诪转谞讬转讬谉 讚拽讗诪专 专讘讬 诪讗讬专 注讻讜 讜讻讜' 讜拽砖讛 诪讗讬 驻专讬讱 讜讛诇讗 讘讬诪讬 专讘讬 诪讗讬专 注讚讬讬谉 诇讗 专讘讜 讛讬砖讬讘讜转 砖诇讗 讘讗 专讘 注讚讬讬谉. 讜爪专讬讱 诇讜诪专 诪讻讬 讗转讗 专讘 诇讘讘诇 讜讚专砖 砖诪注讜诇诐 讛谉 讘拽讬讗讬谉 诇砖诪讛. 讜专讬讘"讗 诪讬讬砖讘 驻讬专讜砖 专讗砖讜谉 讜驻讬专砖 讚讘讬诪讬 讛转谞讗讬诐 讛讬转讛 讘讘诇 讻讗专抓 讬砖专讗诇 讜讻砖注诇讛 专讘讬 讞讬讬讗 讜讘谞讬讜 诪讘讘诇 谞注砖讬转 讻砖讗专 讗专爪讜转 讜讻砖讘讗 专讘 诇讘讘诇 讞讝专讛 诇拽讚诪讜转讛 讜讛讬讬谞讜 讚驻专讬讱 注诇讛 讗诪讬诇转讬讛 讚专讘讬 诪讗讬专 讚讘讬诪讬 专讘讬 诪讗讬专 讛讬讜 讘拽讬讗讬谉 讻诪讜 讘讬诪讬 专讘. 讛"专 讬砖注讬讛 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讜讛讟讘讞 诇讜拽讞 讻讜' 讚讘转讜住驻转讗 讙专住讬谞谉 讬讜转专 诪诇' 讬讜诐 讜讗"讻 讻讜' 讬讻讜诇 讻讜' 诇讛砖讛讜转 讗讞专 讬讜诐 讛砖讜拽 讻讜' 注讻"诇 驻讬专讜砖 讚讙专住 砖诐 讬讜转专 诪诇' 讬讜诐 讗诇 讬砖讛讛 讗讘诇 注讚 诇' 讬讜诐 砖专讬 诇讛砖讛讜转 讗祝 讻讬 诪诇讜 讗讞专 讬讜诐 讛砖讜拽 讜讝讛 讗讬谉 住讘专讗 讚诇讗 注讚讬祝 诪诪砖讛讛 拽讜讚诐 诇专讙诇 讜讚讜"拽:


讘讚"讛 诪讛讜 诇讛砖讛讜转 讻讜' 讜讘转讜住驻转讗 谞诪讬 诪砖诪注 讚讗祝 拽讜讚诐 讛专讙诇 诇讗 砖专讬 诇讛砖讛讜转 讗诇讗 讘讘讬转 讻讜' 注讻"诇 专"诇 讚讛讬讬谞讜 讻驻讬专讜砖诐 讚讛讱 讚专"讙 讗讬讬专讬 讘拽讜讚诐 诇专讙诇 讗驻讬诇讜 讛讻讬 诇讗 转爪讗 讜转专注讛 讘注讚专 讜拽"诇:





诪讛专砖"讗 - 讞讬讚讜砖讬 讗讙讚讜转

诪注砖讛 讘讞住讬讚 讻讜' 讜讗祝 讛讜讗 讘砖注转 诪讬转转讜 讗诪专 讬讜讚注 讻讜'. 讗驻砖专 讚讘讜讬讚讜讬 砖拽讜讚诐 诪讬转转讜 讻讚专讱 讻诇 讛讗专抓 讗诪专 砖诇讗 讛转讜讚讛 专拽 注诇 注讜谉 讝讛 讜讬砖 诇讚拽讚拽 诪讛 讛讬讛 注讜谉 讝讛 讻"讻 注讚 砖讛讞讝讬专讜 讛诪讘拽专讬诐 诪诇讘拽专讜 讻讬讜谉 砖诇讗 注砖讛 讻谉 讗诇讗 诪砖讜诐 专驻讜讗讛 讜讗驻砖专 砖讛讬讛 讞讜诇讛 砖讗讬谉 讘讜 住讻谞讛 讜诇讗 讛讬讛 诇讜 诇讛转讬专讜 诇注爪诪讜 讜拽"诇:


讞讜讘讛 转拽讘专讬谞讛 诇讘谞讛 讻讜'. 讜讘驻专拽 讘' 谞讝讬专讬诐 讗讬转讗 诪砖讜诐 砖讛拽讬驻讛 专讗砖 讘谞讛 拽诇诇讛 讻谉 讜讗驻砖专 讚讛讗 讜讛讗 讙专诪讜 讚诪砖讜诐 讛讱 讚讛拽驻转 专讗砖 讘谞讛 转诇讛 拽诇诇转讛 讘讘谞讛 谞诪讬 讛讻讗 讜诪讬讛讜 诇讗 讛讜讛 诪转拽讬讬诐 讛拽诇诇讛 讘砖讘讬诇 讛讱 讚讛转诐 诇讞讜讚 讚讛讗 诇专讘 讗讚讗 谞诪讬 砖专讬 讛转诐 讗驻讬' 讘讙讚讜诇 讛诪拽讬祝 拽讟谉 讜诇讗 拽讗诪专 讛转诐 讛讻讬 讗诇讗 诇驻讬 住讘专转 专讘 讛讜谞讗 讗讘诇 诪砖讜诐 讛讱 讚讛讻讗 讚注讘讚讛 讗讬住讜专讗 谞转拽讬讬诪讛 讛拽诇诇讛 讻讜诇讛讜 砖谞讬 讻讜' 讜拽"诇:


讗讬拽诇注讜 诇讘讬 砖讘讜注 讛讘谉 讻讜' 讛讻讗 驻专砖"讬 讘专讬转 诪讬诇讛 讚讛讬讬谞讜 诇诪爪讜转 讘专讬转 诪讬诇讛 讙讜驻讛 讗讘诇 讙讘讬 讬砖讜注 讛讘谉 驻专砖"讬 诪砖转讛 诇驻讚讬讜谉 讛讘谉 讜讻谉 诪砖诪注 讘住谞讛讚专讬谉 驻' 讗讚"诪 讚诪爪讜转 讘专讬转 诪讬诇讛 讙讜驻讬讛 拽专讬 砖讘讜注 讛讘谉 讜讗讬谉 诪讻讗谉 专讗讬讛 诇注砖讜转 住注讜讚讛 讘讘专讬转 诪讬诇讛 讗诇讗 讘驻讚讬讜谉 讛讘谉 讜拽"诇:





讞讻诪转 砖诇诪讛

讙诪专讗 讗诪专 专' 讬砖诪注讗诇 诪讘注诇讬 讘转讬诐 谞"讘 住"讗 讗"专 砖诪注讜谉 砖讝讜专讬 诪讘注诇讬 讻讜':


砖诐 讜讗"讚 讞专爪讗 讚拽讟讬谞讬 讻讜' 讻爪"诇 讜谞"讘 住"讗 讜谞专讗讛 讘注讬谞讬 注讬拽专 讜讻谉 诪砖诪注 讘转讜住':





专砖"砖

转讚"讛 诪讛讜 讞讘诇 讛讬讜爪讗 诪谉 讛诪讟讛 注讚 讞诪砖讛 讟驻讞讬诐 讻讜'. 讻爪"诇:



转讚"讛 讚拽讟讬谞讬 讜诪砖"讛 转谞谉 讘驻"讞 讚讻诇讗讬诐 诪"讛. 讻爪"诇:



讙诪专讗 讻讜诇讛 砖谞讬讛 讚专讗讘"讗 诇讗 讗拽讬讬诐 讝专注讗 诇专"讛. 讻讛"讙 (讘讘"诪 拽讞):





讘谉 讬讛讜讬讚注

讬指砖讈职讘讜旨 讜旨讘指讚职拽讜旨 讜职诇止讗 诪指爪职讗讜旨 讘旨讜止 讗侄诇旨指讗 讗讜止转讜止 注指讜止谉 砖讈侄诇 讗讜止转指讛旨 讛指注值讝. 谞专讗讛 讗祝 注诇 讙讘 砖讛讬讛 讞讜诇讛 砖讗讬谉 讘讜 住讻谞讛 讻诪讜 砖讻转讘  诪讛专砖"讗 讝"诇 讛讜讗 讛转讬专 诇注爪诪讜 诪驻谞讬 砖讚讘专 讝讛 讛讜讗 讙讝专讛 讚专讘谞谉 讜讘诪拽讜诐 讞讜诇讬 诇讗 讙讝专讜 讗讱 讛讞讻诪讬诐 讞砖讘讜 讝讛 讗诇讬讜 诇注讜谉 诪驻谞讬 砖讛讜讗 讗讚诐 讞砖讜讘 讜讛专讜讗讬谉 讗讜转讜 讬讟注讜 诇注砖讜转 讻谉 讘诇讗 讞讜诇讬.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讬砖讜注 讛讘谉 讻讜'. 讬砖讜注 诪转专讙诪讬谞谉. 爪"诇 讜讬讜砖注 诪转专讙诪讬谞谉 讜驻专拽 (砖诪讜转 讬讚) 讜注讬' 专砖"讬 注"讝 讚祝 讚' 注"讗 讚"讛 诇讛诐 砖讜注:





驻谞讬 讬讛讜砖注

讘驻专砖"讬 讘讚"讛 讗诇讗 拽讜砖专讛 讘讻专注讬 讛诪讟讛 讜专讘谞谉 驻诇讬讙讬 注诇讬讛 讚专"讙 注讻"诇. 讜讛讬讬谞讜 诪讛讗讬 注讜讘讚讗 讚诪讬讬转讬 讘住诪讜讱 讘讞住讬讚 讗' 砖讗诪专 砖注讘专 注诇 讚讘专讬 讞讘讬专讬讜 讗祝 注诇 讙讘 砖讛讬转讛 拽砖讜专讛 讗注"讻 讚诇专讘谞谉 诪讬讛讗 讗住讜专 讘讻讛"讙:


讘讚"讛 转拽讘专讬谞讛讜 诇讘谞讛 讜讻讜' 讜讛讬讗 讗讬谞讛 讬讻讜诇讛 诇砖诪讜专 注讻"诇. 诇讻讗讜专讛 诪砖诪注 诪诇砖讜谉 专砖"讬 讚讗讬谞讬砖 讗讞专讬谞讗 砖讬讻讜诇 诇砖诪讜专 讜讚讗讬 砖专讬 讜讛讬讬谞讜 讻讚讘专讬 讛诪驻专砖讬诐 砖讛讘讬讗讜 讛转讜住驻讜转 诇注讬诇 讘诪砖谞讛 讜讬砖 诇讚讞讜转 讚诪"砖 讜讛讬讗 讗讬谞讛 讬讻讜诇讛 诇砖诪讜专 讛讬讬谞讜 诪砖讜诐 讚诇讗讜 讘谞讬 砖诪讬专讛 谞讬谞讛讜 讜讗"讻 讛"讛 讚注"讬 专讜注讛 讗讘诇 诪驻专"转 讘转讜住驻讜转 讚"讛 讞讜讘讛 讜讚讗讬 诪砖诪注 讚注"讬 专讜注讛 砖专讬:


诇注讬诇 讘讚"讛 砖讛讬讜 诪专注讬谉 讘讛诪讛 讚拽讛 砖诇讛谉 讘讞讜专砖讬谉 注讻"诇. 讻讜讜谞转讜 讚讗讬谉 诇驻' 讘讙住讛 讚诪住转讘专讗 砖诇讗 讛讬讜 讛诐 专讜注讬谉 讘注爪诪诐 讗诇讗 注"讬 讗讞专讬诐 讜诇讬讻讗 讗诇讗 讗讬住讜专 诪讙讚诇 讚讛讬讬谞讜 讘讚拽讛 讚讜讜拽讗 讗讘诇 拽砖讛 讚诪驻讬专讜砖 专砖"讬 诪砖诪注 讚注"讬 专讜注讛 砖专讬 诇讙诪专讬 讗驻讬诇讜 讘讚拽讛 诪讚驻讬专砖 讘住诪讜讱 讙讘讬 专讜注讛 砖注砖讛 转砖讜讘讛 讚讘专讜注讛 讘讛诪讜转 砖诇讜 讗讬讬专讬 诪砖诪注 讚讘专讜注讛 砖诇 讗讞专讬诐 诇讗 砖讬讬讱 砖讜诐 讗讬住讜专 讻诇诇 讜讻谉 诪砖诪注 诪驻讬专讜砖讜 讚"讛 转拽讘专讬谞讛讜 讜讬砖 诇讬讬砖讘 讚住"诇 诇专砖"讬 讚讗驻讬' 注"讬 专讜注讛 讗住讜专 诇讙讚诇 讗诇讗 讚讗讬住讜专讗 诇讗 砖讬讬讱 讗诇讗 诇讙讘讬 讘注"讛 讚讜拽讗 讗讘诇 诇讙讘讬 专讜注讛 诇讬讻讗 讗讬住讜专讗 诪砖讜诐 诪讙讚诇 讻讬讜谉 讚诇讗讜 讚讬讚讬讛 讛讜讗 讜诇讗 讻诪"砖 讛转讜住驻讜转 诇注讬诇 讘诪砖谞讛 讚讘讻讛"讙 讗驻讬' 专讜注讛 砖诇 讗讞专讬诐 驻住讜诇 诇注讚讜转 讜讻讘专 讻转讘转讬 讚诪诇砖讜谉 讛驻讜住拽讬诐 诪砖诪注 诇讛讬驻讱 讜诪驻专砖"讬 讚"讛 转拽讘专讬谞讛讜 谞诪讬 讗讬谉 专讗讬讛 讻诪"砖 讘住诪讜讱 讜拽"诇. 讜注讬"诇 讚诪讛 砖驻专砖"讬 砖讛讬讛 诪专注讬谉 讘讛诪讛 讚拽讛 讛讬讬谞讜 诪砖讜诐 讚讗讬 讘讙住讛 讛讬讛 讗住讜专 诪砖讜诐 讞讜专砖讬谉 讙讜驻讗 讚诇讗 砖讬讬讱 转拽谞转 讬讛讜砖注 讘讙住讛 讻讚诪住拽讬谞谉 诇拽诪谉 讜讝讛 讛谞讻讜谉:





驻转讞 注讬谞讬诐

讜讘讚拽讜 讜诇讗 诪爪讗讜 讘讜 讗诇讗 讗讜转讜 注讜谉 讜讻讜' 注讬讬谉 诪讛 砖讻转讘 讘砖讬讟讛 诪拽讜讘爪转 讜诪"砖 讛专讘 注讬讜谉 讬注拽讘. 讜讗谞讬 讘注谞讬讬 讻转讘转讬 讘讝讛 讘转诪讜专讛 讚祝 讟"讜 讘住"讚 注砖"讘:


讜讚谞讬谉 讚讬谞讬 诪诪讜谞讜转 讘讬讞讬讚. 讗注"讙 讚拽讬"诇 讚讬讞讬讚 诪讜诪讞讛 讚谉 讘讬讞讬讚 诪"诪 砖谞讬谞讜 讗诇 转讛讬 讚谉 讬讞讬讚讬 讜讻"讻 讛专诪讘"诐 诪爪讜转 讞讻诪讬诐 砖讛诪讜诪讞讛 讬讜砖讬讘 讗讞专讬诐 注诪讜. 讜谞诪爪讗 砖注讘专讜 注诇 诪爪讜转 讞讻诪讬诐 讗诪谞诐 讛转讜住' 讻转讘讜 讘住谞讛讚专讬谉 讚祝 讛' 讚注爪讛 讟讜讘讛 拽诪"诇 讜诇讞讚 砖讬谞讜讬讗 讚讛转讜住' 讛转诐 专"谞 讛讬讛 讚谉 讘讬讞讬讚 讻驻砖讟 诪"砖 专讘 谞讞诪谉 讻讙讜谉 讗谞讗 讚谉 讘讬讞讬讚. 讗诪谞诐 讻转讘 讛专讘 讛诪讗讬专讬 讘住讜讙讬讬谉 讛讜讘讗 讘诪拽讜讘爪转 讚专讗讜讬 诇讻诇 讞讻诐 诇诪砖讜讱 讬讚讜 诪诇讬讚讜谉 讬讞讬讚讬 注讚 砖讬讛讗 诪讜讞讝拽 诇讻诇 讘讻讱 注"砖:

